rejauldu/bengali-wikipedia huggingface dataset:
থাম্ব|রমাদান বাড়ির সম্মুখভাগ। রমজান হাউস বা হাজ্জ ইসমাইল রমাদান হাউস (১২শ হিজরি শতাব্দী / ১৮শ খ্রিস্টাব্দ) মিশরের রশিদ শহরের অন্যতম প্রধান ঐতিহাসিক বাড়ি।   ইতিহাস  এটি ১৮শ শতাব্দীতে মিশরে ফরাসি অভিযানের সময় নির্মিত হয়। এটি দেহলিজ আল-মালিক রোডে অবস্থিত এবং চার তলা বিশিষ্ট, যা উত্তর ও পশ্চিম দিক থেকে দুটি সম্মুখভাগে উন্মু‌ক্ত। উত্তর দিকের সম্মুখভাগে তিনটি প্রবেশদ্বার রয়েছে, যার প্রথমটি দিয়ে বাড়ির ভিতরে প্রবেশ করা যায়। এটি একটি বিশিষ্ট প্রবেশদ্বার যার মাঝে একটি কুলুঙ্গিসহ দরজা রয়েছে। দ্বিতীয় প্রবেশদ্বারটি একটি দ্বিপত্র দরজাসহ কেন্দ্রে অবস্থিত। এ প্রবেশদ্বারটি দ্বারা ওয়াকফে প্রবেশ করা যায়। এই দুই প্রবেশদ্বার খোদাইকৃত ইট দ্বারা সজ্জিত যা ধাপ ধাপ আকৃতির (পানির পাত্র) ন্যায়। তৃতীয় দরজাটি দিয়ে ঝর্ণা কক্ষের দিকে যাওয়া যায় এবং এটিও খিলানযুক্ত।  তিন তলার সম্মুখভাগ তিনটি উল্লম্ব ভাগে বিভক্ত। এর সম্মুখভাগে বিভিন্ন কাঠের জালি (সিস্টার্ন, মিমুনি, মাকালি) সহ জানালা ও স্কাইলাইট রয়েছে। বাড়ির অফিস অংশে বিভিন্ন কক্ষ (হাওয়াসিল) রয়েছে যা আচ্ছা‌দিত গম্বুজ দ্বারা ঢাকা রয়েছে। অফিসটি একটি উন্মুক্ত অংশে শেষ হয়, যা বাড়ির পিছনের জানালাগুলির মাধ্যমে দৃশ্যমান হয়।  প্রথম তলায় মাঝখানে একটি হলঘর রয়েছে, যার দুই পাশে দুটি ইওয়ান রয়েছে। প্রথমটি উত্তর দিকের রাস্তায় মুখ করে অবস্থিত এবং এর পেছনে একটি দ্বৈত জানালা রয়েছে। দ্বিতীয়টি উঠানের দিকে মুখ করে অবস্থিত। পূর্ব ও পশ্চিম পাশের কক্ষগুলো হলঘরের সাথে দরজা দ্বারা সংযুক্ত। উত্তর-পূর্ব কোণে প্রথম তলার শৌচাগার অবস্থিত।  দ্বিতীয় তলায় মাঝখানে একটি হল রয়েছে যার পাশে সিস্টার্নের মুক্তার জন্য একটি সংরক্ষণ কক্ষ রয়েছে। পশ্চিম পাশে একটি সিঁড়ি রয়েছে যা দিয়ে গোপন তলায় পৌঁছানো যায়। তৃতীয় তলার মাঝখানে একটি র‍্যাটল (বাতাস চলাচলের স্থান) এবং ঘরের বাথরুম সংযুক্ত, যা দক্ষিণ-পূর্ব কোণে অবস্থিত।   তথ্য‌সূত্র    বহিঃসংযোগ   বিষয়শ্রেণী:মিশরের বাড়ি বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ওবেদ গোমেস ভারগাস (, ; জন্ম: ৫ আগস্ট ২০০৫; ওবেদ ভারগাস নামে সুপরিচিত) হলেন একজন মার্কিন–মেক্সিকীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং মেক্সিকো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০২২ সালে, ভারগাস মার্কিন যুক্তরাষ্ট্র অনূর্ধ্ব-২০ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মার্কিন যুক্তরাষ্ট্র এবং মেক্সিকোর বয়সভিত্তিক দলের হয়ে খেলার পর, তিনি ২০২৪ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন ওবেদ গোমেস ভারগাস ২০০৫ সালের ৫ই আগস্ট তারিখে মার্কিন যুক্তরাষ্ট্রের আলাস্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভারগাস মার্কিন যুক্তরাষ্ট্র অনূর্ধ্ব-২০, মার্কিন যুক্তরাষ্ট্র অনূর্ধ্ব-২৩, মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্র এবং মেক্সিকোর প্রতিনিধিত্ব করেছেন। ২০২২ সালের ২৬শে মার্চ তারিখে তিনি আর্জেন্টিনা অনূর্ধ্ব-২০ দলের বিরুদ্ধে ম্যাচে মার্কিন যুক্তরাষ্ট্র অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3795010  পরিসংখ্যান আন্তর্জাতিক   দল  সাল  ম্যাচ  গোল মেক্সিকো  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মেক্সিকোর আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:মেক্সিকোর অনূর্ধ্ব-২০ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মেক্সিকোর অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মেক্সিকান বংশোদ্ভূত মার্কিন ক্রীড়াবিদ বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বাংলাদেশ ইন্সটিটিউট অফ পিস অ্যান্ড সিকিউরিটি স্টাডিজ (বিআইপিএসএস) Bangladesh Institute of Peace and Security Studies web site একটি নিরপেক্ষ ও অলাভজনক সংস্থা। এটি একটি স্বতন্ত্র সংস্থা, যা দক্ষিণ এবং দক্ষিণ-পূর্ব এশিয়ার সাথে সম্পর্কিত শান্তি ও সুরক্ষা সম্পর্কিত বিষয়গুলো নিয়ে গবেষণা করে। বাংলাদেশ এবং দক্ষিণ ও দক্ষিণ-পূর্ব এশিয়ার অন্যান্য দেশের প্রেক্ষাপটে একাডেমিক গবেষণা এবং নীতি বিশ্লেষণের মধ্যে সামঞ্জস্য সাধনে কাজ করে ইনস্টিটিউটটি। কৌশলগত চিন্তাবিদ, শিক্ষাবিদ, সিভিল সার্ভিসের সদস্য, ফরেন সার্ভিসের সদস্য, সশস্ত্র বাহিনী এবং গণমাধ্যমকর্মীদের সদস্যরা ইনস্টিটিউটের সাথে যুক্ত আছেন।   বিআইপিএসএস বাংলাদেশে এবং দক্ষিণ-এশিয়ায় চরমপন্থা ও জঙ্গিবাদ বিষয়ক গবেষণাকে কেন্দ্র করে বাংলাদেশ সন্ত্রাসবাদ গবেষণা কেন্দ্র (বিসিটিআর) নামে একটি বিশেষায়িত শাখা চালু করেছে।    পটভূমি  বাংলাদেশ ইনস্টিটিউট অফ পিস অ্যান্ড সিকিউরিটি স্টাডিজ (বিআইপিএসএস) এই অঞ্চলের পাশাপাশি বিশ্বব্যাপী সুরক্ষা, শান্তি ও সুরক্ষা গবেষণার সব দিক নিয়ে বিশ্লেষণ করে, যা বাংলাদেশে এই ধরনের প্রথম প্রতিষ্ঠান। এটি সকল স্তরের অনুশীলনকারী, শিক্ষাবিদ এবং কর্মীদের মধ্যে গবেষণা, প্রশিক্ষণ, মতবিনিময় এবং সংলাপের জন্য একটি ফোরাম হিসাবে কাজ করে।    আরো দেখুন    বাংলাদেশের প্রতিষ্ঠানের তালিকা   তথ্যসূত্র    বহি সংযোগ     প্রকাশনা   ঘটনাবলী   আন্তর্জাতিক সম্মেলন / সেমিনার   প্রকল্প   মিডিয়াতে বিআইপিএসএস  বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:নিরাপত্তা শিক্ষা বিষয়শ্রেণী:বাংলাদেশ ভিত্তিক চিন্তাকেন্দ্র
thumb|right|200px|যোসেফ ভালচিক  যোসেফ ভালচিক (ইংরেজি: Josef Valcik) (২ নভেম্বর, ১৯১৪ - ১৮ জুন, ১৯৪২) একজন চেক সৈনিক, নাজিবিরোধী প্রতিরোধ বাহিনীর সদস্য। তিনি ১৯৪২ সালে থার্ড রাইখ প্রোটেকটর রেইনহার্ড হেড্রিককে হত্যার ষড়যন্ত্র, অপারেশ এনথ্রপয়েড এর সাথে যুক্ত ছিলেন।   হেডারিক হত্যা  thumb|right |200 px|হেডারিক হত্যাকারী ভালচিকের চিত্র সংবলিত পোস্টার ভালচিক চেকোস্লোভাকিয়ার ভালাস্কে ক্লবওকি শহরে জন্মগ্রহণ করেন ১৯১৪ সালে। তিনি চেক সেনাবাহিনীতে যোগ দিয়েছিলেন। বাকি বিপ্লবীদের সাথে তিনি প্যারাট্রুপারে করে ইংল্যান্ড থেকে চেকোস্লোভাকিয়া আসেন গোপনে। নাজীবিরোধী প্রতিরোধবাহিনীর সদস্য হিসেবে রাইখ প্রোটেকটর রেইনহার্ড হেডারিককে হত্যার সাথে যুক্ত ছিলেন। চেকোস্লোভাকিয়ায় নাৎসি পার্টির অন্যতম প্রধান রেইনহার্ড হেডারিককে হত্যার উদ্দেশ্যে তাদের এই অভিযানের নাম ছিল অপারেশন এনথ্রপয়েড। প্রাগ শহরে অনেকগুলি পরিবার ও নাৎসি বিরোধী জনগণ তাদের গোপনে সাহায্য করেন। ১৯৪২ সালের ২৭ মার্চ হেডারিকের হিটলারের সাথে দেখা করার কথা ছিল। জার্মান দলিল অনুযায়ী আডলফ হিটলার তার বিশ্বস্ত হেডারিককে জার্মান দখলীকৃত ফান্সের দায়িত্ব দিতে চেয়েছিলেন। ড্রেসডেন-প্রাগ রোড ও ট্রোজা ব্রিজের সংযোগস্থলে হেডারিককে আক্রমণের পরিকল্পনা করেন বিপ্লবীরা। ভালচিকের দুই সাথী জ্যান কুবিশ ও যোসেফ গাবচিক হেডারিক কে হত্যা করতে সক্ষম হন।   মৃত্যু  প্রাগ শহরের রেসলোভা স্ট্রীটের সেন্ট সিরিল চার্চে কুবিশ ও গাবচিককে খুজে পাওয়া যায়। যোসেফ ভালচিক তাদের সাথেই আশ্রয় নিয়েছিলেন। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। ভালচিক, গাবচিক সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান সেনা মৃত ও ২১ জন ঘায়েল হয়। হেডারিক হত্যার প্রতিশোধ হিসেবে নাজী সেনারা বিপ্লবীদের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচার করা হয়। প্রাগ শহরের ওকরেস প্রাহা তে ভালচিকের দেহ সমাধিস্থ আছে।   চলচ্চিত্র  ২০১৬ সালে অপারেশন এনথ্রপয়েডের ঘটনা নিয়ে হলিউড চলচ্চিত্র 'এনথ্রপয়েড' নির্মিত হয়। এই সিনেমায় যোসেফ ভালচিকের চরিত্রে অভিনয় করেছেন ভ্যাকলাভ নিউজিল।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:ফ্যাসিবিরোধী প্রতিরোধ বাহিনীর সদস্য বিষয়শ্রেণী:নাৎসিবিরোধী ব্যক্তি বিষয়শ্রেণী:চেক বংশোদ্ভূত ব্যক্তি
প্রাণী সম্পর্কিত নিবন্ধসমূহে বৈজ্ঞানিক ও গুরুত্বপূর্ণ তথ্য সংযোজনের লক্ষ্যে উপস্থিত করা হল উইকিপ্রকল্প প্রাণী। আপনি যদি অবদান রাখতে আগ্রহী হয়ে থাকেন তবে নিম্নোক্ত সদস্য তালিকায় আপনার নাম যোগ করার জন্য আপনাকে স্বাগত জানানো হচ্ছে।  পরিধি এবং লক্ষ্য This WikiProject aims primarily to describe, create and maintain articles on all animals, that is, all species belonging to the kingdom Animalia. This project's scope also includes zoologists and zoology-related articles.  লক্ষ্য:  Create and maintain articles about Animals to an encyclopedic standard.  Describe all families, genera and species of the kingdom Animalia.   Maintain :Category:Animals and its subcategories.  Assess and Rate articles under the scope of Wikiproject Animals.   উইকিপ্রকল্প পরিবার বৃক্ষ  WikiProject Science WikiProject Biology WikiProject Tree of Life WikiProject Animals By taxa: Wikipedia:WikiProject Oligochaetes WikiProject Arthropods WikiProject Insects Ant task force WikiProject Beetles WikiProject Lepidoptera WikiProject Phasmatodea WikiProject Spiders Molluscs: WikiProject Bivalves WikiProject Cephalopods WikiProject Gastropods Vertebrates: WikiProject Amphibians and Reptiles WikiProject Dinosaurs WikiProject Turtles WikiProject Birds Domestic pigeon task force WikiProject Poultry WikiProject Fishes WikiProject Aquarium Fishes WikiProject Sharks WikiProject Mammals WikiProject Cats WikiProject Cetaceans WikiProject Dogs Dog breeds task force WikiProject Equine Horse breeds task force WikiProject Primates WikiProject Rodents Other: WikiProject Animal anatomy WikiProject Animal rights WikiProject Cryptozoology WikiProject Neuroscience WikiProject Organismal Biomechanics WikiProject Zoo  অনুরূপ উইকিপ্রকল্পসমুহ WikiProject Plants is the project concerning the Kingdom Plantae, which WikiProject Animals was modeled after.  WikiProject Fungi is the project concerning the Kingdom Fungi. Wikipedia:WikiProject Animals in media  নামকরণের প্রচলন  Common (vernacular) names are not capitalised (except where proper names appear).  নিবন্ধের বিষয়বস্তু For articles where a common name is used for the article title, the consensus way to write the combination of common name plus scientific name in the lead is (per this discussion):  The giraffe (Giraffa camelopardalis) is an even-toed ungulate mammal....  Namely, bold common name followed by unbolded italic scientific name in parentheses.  টেমপ্লেট  স্মারক পদক  100px The Fauna Barnstar This award is given to those who have made significant contributions to articles that are part of WikiProject Animals  UsageTo use this, simply add   {{The Fauna Barnstar|message ~~~~}}   to the talk page of the user you wish to reward. Make sure you include a message indicating why they are receiving the award.  যন্ত্রপাতি Main tool page: toolserver.org Reflinks -  Edits bare references - adds title/dates etc. to bare references Checklinks - Edit and repair external links Dab solver - Quickly resolve ambiguous links. Peer reviewer - Provides hints and suggestion to improving articles.  বহিঃসংযোগ Wikiproject Watchlist - WikiProject Animals Wikiproject Watchlist - WikiProject Zoology    প্রাণী
যাদবেন্দ্রনাথ পাঁজা ১৮৮৫ - ১৯৬১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং আইন ব্যবসায়ী। দীর্ঘ ২০ বছর বর্ধমান জেলা কংগ্রেসের সভাপতি ছিলেন। অবিভক্ত বাংলার আইন পরিষদের সদস্য ছিলেন। দেশ স্বাধীন হবার পর রাজ্যের মন্ত্রীসভায় যোগ দেন। তিনি মৃত্যুকালে কংগ্রেসের পশ্চিমবঙ্গ রাজ্যের সভাপতি পদে আসীন ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬০২,   জন্ম, শৈশব ও শিক্ষা যাদবেন্দ্রনাথ পাঁজার জন্ম বর্ধমান জেলায়।  স্বাধীনতা আন্দোলনে কর্মকাণ্ড যাদবেন্দ্রনাথ পাঁজা করমচাঁদ গান্ধীর আহ্বানে সর্বস্ব ত্যাগ করে অসহযোগ আন্দোলনে যোগ দেন এবং দেশের কাজে বহুবার কারাবরণ করেন।  তথ্যসূত্র  বিষয়শ্রেণী:১৮৮৫-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:বর্ধমানের বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:বর্ধমান জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় বিপ্লবী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
আমানিটা সিনেরিওভেলাটা (Amanita cinereovelata) হলো আমানিটাসেয়ী (Amanitaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এটি জেনাস আমানিটা, সাবজেনাস লেপিডেলা, সেকশন লেপিডেলার অন্তর্ভুক্ত। এই মাশরুমটি বাংলাদেশের উত্তরাঞ্চল ঠাকুরগাঁও জেলার পীরগঞ্জ উপজেলার থুমনিয়া শাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোলজিক্যাল প্রোগ্রেস এ বিশদভাবে বর্ণনা করা হয়েছে।   গ্রন্থপঞ্জি    বহিঃসংযোগ     বিষয়শ্রেণী:আমানিটাসেয়ী বিষয়শ্রেণী:বাংলাদেশের মাশরুম
২০০১–০২ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৯তম মৌসুম ছিল। এই মৌসুমটি ২০০১ সালের ২৮শে জুলাই তারিখে শুরু হয়ে ২০০২ সালের ৪ঠা মে তারিখে সম্পন্ন হয়েছিল। কাইজারস্লাউটার্নের লুক্সেমবুর্গীয় রক্ষণভাগের খেলোয়াড় ইয়েফ স্ট্রাসার এই মৌসুমের প্রথম গোল করেছিলেন।  বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০০–০১ মৌসুমে ৬৩ পয়েন্ট অর্জন করে এই প্রতিযোগিতার ইতিহাসে ১৬তম বারের মতো শিরোপা জয়লাভ করেছিল।  এই মৌসুমে ৭০ পয়েন্ট অর্জন করে বরুসিয়া ডর্টমুন্ড ৩য় বারের মতো বুন্দেসলিগা এবং ৬ষ্ঠ বারের মতো জার্মান শিরোপা জয়লাভ করেছিল। বরুসিয়া ডর্টমুন্ডের ব্রাজিলীয় আক্রমণভাগের খেলোয়াড় মার্সিও আমোরোসো এবং ১৮৬০ মিউনিখের জার্মান আক্রমণভাগের খেলোয়াড় মার্টিন মাক্স ১৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  প্রতিযোগিতার ধরন প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।  দল ২০০০–০১ মৌসুম শেষে উন্টারহাখিং, ফ্রাঙ্কফুর্ট এবং বোখুম মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে নুর্নবার্গ, বরুসিয়া মনশেনগ্লাডবাখ এবং জাংকট পাওলি বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব অবস্থান মাঠ ধারণক্ষমতা হের্টা বার্লিন বার্লিন অলিম্পিক স্টেডিয়াম ৭৬,০০০ ভেয়ার্ডার ব্রেমেন ব্রেমেন ভেজার স্টেডিয়াম ৩৬,০০০  কটবুস ফ্রয়ন্ডশাফট কটবুস স্টেডিয়াম ২১,০০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৬৮,৬০০  ফ্রাইবুর্গ ইম ব্রাইসগাউ ড্রাইসাম স্টেডিয়াম ২৫,০০০ হামবুর্গার হামবুর্গ ফক্সপার্কস্টাডিওন ৬২,০০০  কাইজারস্লাউটার্ন ফ্রিৎস ভাল্টার স্টেডিয়াম ৪১,৫০০  কোলন মুঙ্গার্সডর্ফার স্টেডিয়াম ৪৬,০০০  লেভারকুজেন বেএরিনা ২২,৫০০ বরুসিয়া মনশেনগ্লাডবাখ মনশেনগ্লাডবাখ বোকেলবার্গস্টাডিওন ৩৪,৫০০  মিউনিখ মিউনিখ অলিম্পিক স্টেডিয়াম ৬৩,০০০  মিউনিখ বার্লিন অলিম্পিক স্টেডিয়াম ৬৩,০০০  নুরেমবার্গ ফ্রাঙ্কেন স্টেডিয়াম ৪৪,৭০০  রস্টক অস্টসি স্টেডিয়াম ২৫,৮৫০  গেলজেনকির্খেন আরেনা আউফশালকে ৬১,৯৭৩  হামবুর্গ মিলার্ন্টর স্টেডিয়াম ২০,৫৫০  স্টুটগার্ট গটলিয়েব ডাইমলার স্টেডিয়াম ৫৩,৭০০  ভলফসবুর্গ ভিএফএল স্টেডিয়াম আম এলস্টারভেগ ২১,৬০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   মার্সিও আমোরোসো  বরুসিয়া ডর্টমুন্ড  ১৮ ২   মার্টিন মাক্স  ১৮৬০ মিউনিখ  ৩   মাইকেল বালাক  বায়ার লেভারকুজেন  ১৭ ৪   জিওভানে এলবের  বায়ার্ন মিউনিখ  ৫   আইতোন  ভেয়ার্ডার ব্রেমেন  ১৬ ৬   মিরোস্লাভ ক্লোসা  কাইজারস্লাউটার্ন  ৭   ক্লাউদিও পিসারো  বায়ার্ন মিউনিখ  ১৫ ৮   অলিভার নয়ভিল  বায়ার লেভারকুজেন  ১৩ ৯   মার্সেলিনিয়ো  হের্টা  ১০   আরিয়ে ভান লেন্ট  বরুসিয়া মনশেনগ্লাডবাখ  ১২  তথ্যসূত্র  বহিঃসংযোগ  কিকার.ডিইতে ২০০১–০২ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
কলাকান্দি বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।   অবস্থান ও সীমানা  তিতাস উপজেলার উত্তর-পূর্বাংশে কলাকান্দি ইউনিয়নের অবস্থান। এ ইউনিয়নের পশ্চিমে বলরামপুর ইউনিয়ন, দক্ষিণে ভিটিকান্দি ইউনিয়ন, দক্ষিণ-পূর্বে মুরাদনগর উপজেলার ছালিয়াকান্দি ইউনিয়ন, পূর্বে মুরাদনগর উপজেলার জাহাপুর ইউনিয়ন, উত্তরে হোমনা উপজেলার ভাসানিয়া ইউনিয়ন এবং উত্তর-পশ্চিমে হোমনা উপজেলার জয়পুর ইউনিয়ন অবস্থিত।   প্রশাসনিক কাঠামো  কলাকান্দি ইউনিয়ন তিতাস উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।   আরও দেখুন   তিতাস উপজেলা  তিতাস থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:তিতাস উপজেলার ইউনিয়ন
অ্যামাডোরি পুনর্বিন্যাস একটি জৈব বিক্রিয়া যেখানে অ্যালডোজের এন-গ্লাইকোসাইড অম্লীয় আর্দ্রবিশ্লেষণের মাধ্যমে পুনর্বিন্যস্ত হয়ে বা পলিমারাইজেশনের মাধ্যমে সংশ্লিষ্ট ১-অ্যামিনো-১-ডিঅক্সি-কিটোজ গঠন করে।M. Amadori, Atti. reale accad. nazl. Lincei, [৬] ২, ৩৩৭ (১৯২৫); [৬] ৯, ৬৮, ২২৬ (১৯২৯); [৬] ১৩, ৭২ (১৯৩১) (ইংরেজি ভাষায়)Strategic Applications of Named Reactions in Organic Synthesis (Paperback) by Laszlo Kurti, BN 0-12-429785-4 (ইংরেজি ভাষায়) কার্বোহাইড্রেট রসায়নের একটি গুরুত্বপূর্ণ বিক্রিয়া এই অ্যামাডোরি পুনর্বিন্যাস বিক্রিয়া।  বিক্রিয়ার কৌশলে ১ ন্ং ধাপে ডি-ম্যানোজকে বদ্ধ অবস্থায়, এবং ২ নং ধাপে যুক্ত অবস্থায় অ্যামোনিয়ার সাথে দেখানো হয়েছে। বিক্রিয়ার মাধ্যমে ৩ নং ধাপে ১,১-অ্যামিনো-অ্যালকোহল উৎপন্ন হয়; যা অস্থায়ী হওয়ায় পানি হারিয়ে গ্লাইকোসাইল্যামিন গঠন করে (উন্মুক্ত অবস্থায় ইমিন (৫) এবং বদ্ধাবস্থায় হেমিঅ্যামিনাল (৪))। প্রকৃতিপক্ষে অ্যামাডোরি পুনর্বিন্যাস বিক্রিয়ার এটিই প্রাথমিক ধাপ।)  500px|কেন্দ্র|অ্যামাডোরি পুনর্বিন্যাস বিক্রিয়া  গ্লাইকোসাইল্যামিনের সাথে পিরিডিন এবং অ্যাসিটিক অ্যানহাইড্রাই্ডের বিক্রিয়ায় ইমিন মূলক পুনর্বিন্যস্ত হয়ে মধ্যবর্তী ইনোল গঠন করে, যা পর্যায়ক্রমে কিটোন তৈরি করে। বিশেষ করে এই বিক্রিয়াতে সকল অ্যালকোহল এবং অ্যামিনো মূলকের অ্যাসাইলেশনও ঘটে।  এই বিক্রিয়াটি ম্যাইলার্ড বিক্রিয়ার সাথে সম্পৃক্ত, যেখানে বিকারকসমূহ হল প্রাকৃতিক চিনি এবং অ্যামিনো এসিড। সাম্প্রতিক কিছু গবেষণায় জারিত ডেক্সট্রান ও জেলাটিনের মধ্যবর্তী বিক্রিয়ার সময় অ্যামাডোরি পুনর্বিন্যাস বিক্রিয়া সংঘটনের সম্ভাবনা দেখা গেছে।   অ্যামাডোরি উৎপাদ   অ্যামাডোরির উৎপাদ হল একটি মধ্যবর্তী যৌগ, যা গ্লাইকেশনের ফলে অ্যাডভান্সড গ্লাইকেশন সমাপ্তি-উৎপাদ (এ.জি.ই.) উৎপন্ন হবার সময় তৈরি হয়।  অ্যাডভান্সড গ্লাইকেশন সমাপ্তি-উৎপাদের বিক্রিয়াটি নিম্নোক্ত ধাপের মাধ্যমে শেষ হয়ঃ  সিফ ক্ষারক গঠন''': উদাহরণস্বরূপ একটি গ্লুকোজের অ্যালডিহাইড মূলক একটি লাইসিনের অ্যামিনো মূলকের (কোনো প্রোটিনের) সাথে যুক্ত হয়ে ইমিন বা সিফ ক্ষয়ারক গঠন করে। এটি মূলত গ্লুকোজের কার্বন এবং লাইসিনের নাইট্রোজেনের মধ্যবর্তী সমযোজী বন্ধন।  অ্যামাডোরি উৎপাদ গঠন: অ্যামাডোরির উৎপাদ সিফ ক্ষারকের পুনর্বিন্যাসের মাধ্যমে তৈরি হয়, যেখানে কার্বন-নাইট্রোজের দ্বিবন্ধন সংলগ্ন হাইড্রোক্সিল মূলকের হাইড্রোজেন পরমাণু পাশ্ববর্তী নাইট্রোজেনের সাথে যুক্ত হয়ে কিটোন গঠন করে।  অ্যাডভান্সড গ্লাইকেশন সমাপ্তি-উৎপাদ গঠন (এ.জি.ই.)'': অ্যামাডোরি উৎপাদ জারিত হয়, সাধারণত ক্ষণস্থায়ী ধাতব প্রভাবক দ্বারা।  এ ধাপগুলোর মধ্যে প্রথম দুটি উভমুখী হলেও শেষোক্তটি একমুখী।   আরও দেখুন   ফ্রুক্টোজলাইসিন, গ্লুকোজ এবং লাইসিনের অ্যামাডোরি উৎপাদ।   তথ্যসূত্র    বহিঃসংযোগ   অ্যামাডোরি পুনর্বিন্যাস বিক্রিয়া   বিষয়শ্রেণী:পুনর্বিন্যাস বিক্রিয়া বিষয়শ্রেণী:ট্রান্সলেশনপরবর্তী মডিফিকেশন বিষয়শ্রেণী:নামধারী বিক্রিয়া বিষয়শ্রেণী:ব্যক্তিনামাঙ্কিত বিক্রিয়া
চীন সাগর চীনের চারপাশে পশ্চিম প্রশান্ত মহাসাগরের প্রান্তিক সাগরের একটি ধারাবাহিক নিয়ে গঠিত। এশিয়া মহাদেশ থেকে প্রশান্ত মহাসাগরে রূপান্তরকে নির্দেশ করে তারাই প্রধান উপাদান। Pinxian Wang, Qianyu Li, Chun-Feng Li, Geology of the China Seas (2014), p. 667. তাদের সম্মিলিত বিশালতা এবং জটিলতার পরিপ্রেক্ষিতে বর্ণনা করা হয়েছে:  চীন সাগরের অন্তর্ভুক্ত সমুদ্রগুলি হল:   পূর্ব চীন সাগর  দক্ষিণ চীন সাগর  হলুদ সাগর ( বোহাই সাগর এবং কোরিয়া উপসাগর সহ)   আরো দেখুন    পূর্ব সাগর (চীনা সাহিত্য)  চার সমুদ্র   তথ্যসূত্র   বিষয়শ্রেণী:প্রশান্ত মহাসাগরের প্রান্তিক সমুদ্র বিষয়শ্রেণী:চীন সাগর
দ্য নিউ ডে হলো বিগ ই, কফি কিংস্টন এবং জেভিয়ের উডসের সমন্বয়ে গঠিত একটি পেশাদার কুস্তি ট্যাগ টিম। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা হচ্ছেন ২ বারের ডাব্লিউডাব্লিউই ট্যাগ টিম চ্যাম্পিয়ন। তাদের দ্বিতীয় রাজত্বে তারা ডাব্লিউডাব্লিউইর ইতিহাসে সবচেয়ে বেশি দিন (৪৮৩ দিন) উক্ত চ্যাম্পিয়নশিপে রাজত্ব করা চ্যাম্পিয়নে পরিণত হয়। দ্য নিউ ডে তাদের চ্যাম্পিয়নশিপটি ফ্রি-বার্ড নিয়মে রাজত্ব করেছে, যার ফলে তাদের দলের তিনজনই চ্যাম্পিয়ন হিসেবে পরিগণিত হয়েছেন।  তথ্যসূত্র  বহিঃসংযোগ         বিষয়শ্রেণী:ডাব্লিউডাব্লিউইর দল
জনতাবাণী (কন্নড়: ಜನತಾವಾಣಿ) একটি স্থানীয় কন্নড় দৈনিক পত্রিকা, ১৯৭৪ সাল থেকে ভারতের কর্নাটকের দাওয়ানগর থেকে প্রকাশিত।  এই সংবাদপত্রটি এইচ এন শাদাক্ষরাপ্পা শুরু করেছিলেন। এটি মধ্য কর্ণাটকের সাথে সম্পর্কিত সংবাদগুলি কভার করে।   ২০১৪ সাল থেকে, পত্রিকাটি রঙিন প্রকাশনা শুরু করে।   আরো দেখুন    কন্নড় ভাষার সংবাদপত্রের তালিকা   কন্নড় ভাষার ম্যাগাজিনের তালিকা   ভারতের সংবাদপত্রের তালিকা   কর্ণাটকের গণমাধ্যম   ভারতের গণমাধ্যম   তথ্যসূত্র    বহিঃসংযোগ    জনতাবাণীর অফিসিয়াল সাইট   বিষয়শ্রেণী:কন্নড় ভাষার সংবাদপত্র বিষয়শ্রেণী:ভারতের দৈনিক সংবাদপত্র
thumb|১৮৫৪ সালের ১৫ আগস্ট পূর্ব ভারতে প্রথম রেলচলাচলের স্মৃতিফলক থাম্ব|হাওড়া স্টেশনের বিখ্যাত বড় ঘড়ি হাওড়া রেলওয়ে স্টেশন (হাওড়া জংশন বা অনানুষ্ঠানিকভাবে হাওড়া স্টেশন নামেও পরিচিত) হল একটি রেলওয়ে স্টেশন। এটি ভারতের প্রাচীনতম, বৃহত্তম এবং ব্যস্ততম রেলওয়ে কমপ্লেক্সের পাশাপাশি বিশ্বের অন্যতম ব্যস্ততম এবং বৃহত্তম ট্রেন স্টেশন।  হাওড়া হল কলকাতা মেট্রোপলিটন এলাকা এবং এর যমজ শহর কলকাতা পরিষেবা প্রদানকারী ছয়টি আন্তঃনগর ট্রেন স্টেশনগুলির মধ্যে একটি, অন্যগুলি হল , ডানকুনি জংশন, ,  এবং কলকাতা রেলওয়ে স্টেশন। স্টেশন থেকে প্রথম পাবলিক ট্রেনটি ১৫ই আগস্ট ১৮৫৪-এ ছিল, যা এখন হাওড়া - হুগলি মেন লাইন। বর্তমানে প্রায় ৬০০টি যাত্রীবাহী ট্রেন স্টেশনের মধ্য দিয়ে যায় যা দৈনিক ভিত্তিতে এক মিলিয়নেরও বেশি যাত্রীকে সেবা দেয়। উপরন্তু, এর ২৩টি প্ল্যাটফর্ম ব্যবহার করে, এটি মোট ২৫২টি । মেল এক্সপ্রেস ট্রেন, প্রতিদিন ৫০০টি শহরতলির। ২৩টি প্ল্যাটফর্মের মধ্যে ১০টি ২৪টির বেশি কোচের ট্রেনের জন্য যথেষ্ট দীর্ঘ। ভারতীয় রেলওয়ে বছরের জন্য পণ্য এবং পার্সেল ট্রেনগুলিও এখানে উৎপন্ন হয় এবং শেষ হয়। হাওড়া-বর্ধমান মেইন লাইন হল সবচেয়ে ব্যস্ত লাইন যা এই স্টেশনকে সংযুক্ত করে।  পরিসংখ্যান  হলটিং ট্রেন সংখ্যা: ২২  প্রারম্ভকারী ট্রেন সংখ্যা: ১২৪  অন্তকারী ট্রেন সংখ্যা: ১২২  বিশেষ প্রারম্ভকারী ট্রেন পরিসংখ্যান  এসি সুপারফাস্ট - ৩  অন্ত্যোদয় - ১  দুরন্ত - ৪  গরিব রথ - ১  হামসফর - ২  জনশতাব্দী - ৩  রাজধানী - ২  শতাব্দী - ৪  সুবিধা - ১  প্লাটফর্ম তথ্য প্লাটফর্ম নং ১ থেকে ১৪ নং পর্যন্ত পুরাতন টার্মিনাসের এবং ১৭ নং থেকে ২৩ নং পর্যন্ত নতুন টার্মিনাসের অন্তর্গত। নিচে প্লাটফর্ম নম্বরের পাশে সেই প্লাটফর্ম থেকে ছেড়ে যাওয়া ট্রেনের গন্তব্য দেওয়া হলো :  বোলপুর  জিয়াগঞ্জ-আজিমগঞ্জ  N/A  N/A  কাটিহার  সিউড়ি  বালুরঘাট , অমৃতসর , গয়া , মালদা  দেরাদুন , জম্মু , পাটনা , ডিব্রুগড় , রাক্সাউল , যশবন্তপুর , নিউ জলপাইগুড়ি , ধানবাদ   গোয়ালিয়র , মথুরা , যোধপুর , মুজাফ্ফরপুর , কালকা , মুম্বাই , দিল্লী , গুয়াহাটি , ইন্দোর , বিকানের , গান্ধীধাম   রাঁচি , শ্রী গঙ্গানগর , এলাহাবাদ  কাঠগোদাম , রামপুরহাট , হরিদ্বার , দ্বারভাঙা  আসানসোল , লালকুঁয়া , বোলপুর , জয়সালমীর  জামালপুর , জব্বলপুর  রিলে প্লাটফর্ম   N/A   N/A  টাটানগর  রাঁচি  পুরী, টিলাগড়  মুম্বই  পুনে  চেন্নাই  দীঘা, পুরী  বিমানবন্দরের সাথে সংযোগ এই স্টেশনের সাথে কোনো সরাসরি রেল যোগাযোগ বিমানবন্দরের সাথে নেই। তবে মেট্রো রেলওয়ের কাজ চলছে।  সড়কপথে বাতানুকূল পরিষেবা রয়েছে। বাস নম্বর AC40। সেন্ট্রাল এভিনিউ , দমদম পার্ক হয়ে বিমানবন্দর যায়।  এছাড়া সাধারণ লোকাল বাস ৩০বি/১ রয়েছে। মানিকতলা , সুভাষ মোড় , নাগেরবাজার হয়ে বিমানবন্দর যায়। (বর্তমানে এই বাস পরিষেবা  উপলব্ধ নেই)  আরও দেখুন  শিয়ালদহ রেলওয়ে স্টেশন  শালিমার রেলওয়ে স্টেশন  তথ্যসূত্র  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:হাওড়া রেলওয়ে বিভাগ বিষয়শ্রেণী:ভারতের রেলওয়ে টার্মিনাস বিষয়শ্রেণী:ভারতীয় রেলের এ১ শ্রেণির স্টেশন বিষয়শ্রেণী:১৮৫৪-এ চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৫৪-এ ভারতে প্রতিষ্ঠিত বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন বিষয়শ্রেণী:হাওড়ার রেল পরিবহন বিষয়শ্রেণী:হাওড়ার ভবন ও স্থাপনা